《次韵韩毅伯别许宣教》
宋代·王炎

自说羁怀老更慵，淮山入梦碧丛丛。
一尊醽醁人将别，三叠阳关曲易终。
此去若无鸿雁信，相望未免马牛风。
耘云钓月平生事，我亦谋归古歙中。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。